[{"text_idx": "#000000", "text": "Spordivo\u0303istlustega manipuleerimise vastu vo\u0303itlemise kord\nLippude ja vimplite kandmise eeskiri"}, {"text_idx": "#000002", "text": "Kalev Jahtklubis Tallinnas toimuvatel Laser Radial klassi noorte Euroopa meistrivo\u0303istlustel oli ta\u0308na neljas vo\u0303istluspa\u0308ev. Mida pa\u0308ev edasi, seda tihedamaks rebimine la\u0308heb ja seda na\u0308itasid ka ta\u0308nased kaks vo\u0303istlusso\u0303itu. Kuna poisid jagati eile eelso\u0303itude paremusja\u0308rjestuse ja\u0308rgi kuld- ja ho\u0303befliiti, oli ta\u0308nases kuldfliidis purjetamine juba nii pingeline, et pa\u0308rast mitut u\u0308ldist valestarti la\u0308ks ka\u0308iku must lipp ja musta lipu stardikaristuse sai esimeses so\u0303idus kirja suisa 11 purjetajat. Pa\u0308eva lo\u0303puks on poiste uueks liidriks Liam Glynn Iirimaalt ja tu\u0308drukute liidrina ja\u0308tkab Carolina Albano Itaaliast, kuid vo\u0303rdse arvu punktidega sakslanna Hannah Anderssohniga."}, {"text_idx": "#000003", "text": "Nii nagu eile, ei la\u0308inud ka ta\u0308nane pa\u0308ev merel ilma viivitusteta. Hommikul kell 11 kaks esimest katset anda start poiste kuldfliidile, ebao\u0303nnestus u\u0308ldiste valela\u0308hete to\u0303ttu, sest suurem osa laevastikust oli u\u0308le stardiliini enne lubatud aega. Kolmas katse so\u0303it startida musta lipuga o\u0303nnestus, kuid so\u0303it tuli katkestada la\u0308a\u0308nde po\u0308o\u0308ranud tuule to\u0303ttu, mis tegi rajala\u0308bimise sellise tuulega mo\u0303ttetuks. Edasi ja\u0308tkus pikk ootamine, et tuul muutuks u\u0308htlaseks ja saaks raja sobivaks korrigeerida. Nii saadi uus start anda alles pa\u0308rast kella 13 pa\u0308rastlo\u0303unal ja ja\u0308llegi \u2013 esimene katse oli u\u0308ldine valestart, kuid pa\u0308rast seda said nii kaks poiste flliti kui ka tu\u0308drukud kenasti rajale purjetama ja saadi ja\u0308rjest purjetada kaks korralikku vo\u0303istlusso\u0303itu."}, {"text_idx": "#000004", "text": "Poiste arvestuses toimus aktiivne kohtade u\u0308mberjagamine. Eilselt teiselt kohalt to\u0303usis liidriks iirlane Liam Glynn (ta\u0308na 4-9), kes juhib nu\u0308u\u0308d kaheksateistku\u0308mne punktiga. Suurima to\u0303usu \u2013 u\u0308heksa kohta, tegi Nico Steenbuck, so\u0303ites ta\u0308na va\u0308lja teise ja kolmanda koha, kaotades liidrile kolm punkti. Senine liider, noor Daniil Krutskikh vo\u0303itis ku\u0308ll ja\u0308rjekordse vo\u0303idu ta\u0308nasest esimesest so\u0303idust, kuid pidi esikoha loovutama ta\u0308nase teise so\u0303idu kaheku\u0308mne teise resultaadi to\u0303ttu ning on nu\u0308u\u0308d kolmandal kohal, ja\u0308a\u0308des teisest kohast maha kolm punkti. Eilne kolmas, Daniel Whiteley kaotas oma positsiooni esimeses so\u0303idus saadud musta lipu karistuse to\u0303ttu (70-1), samas vo\u0303itis ta ta\u0308nase teise so\u0303idu ja on nu\u0308u\u0308d u\u0308he punkti kaugusel kolmandast kohast. Viiendal kohal on eilne neljas, Paolo Giargia Itaaliast (15-8) ja neljateistku\u0308mnendalt kohalt to\u0303usis kuuendaks Milo Gill-Taylor Inglismaalt (18-4). Ainsa eestlasena kuldfliiti pa\u0308a\u0308senud Tavo Annus Rein Ottosoni Purjespordikoolist sai ta\u0308na kirja 39nda ja 54nda resultaadi ning on neljaku\u0308mne kaheksandal kohal."}, {"text_idx": "#000007", "text": "Nii nagu senistel pa\u0308evadel, on stabiilset seeriat ja\u0308tkates neidude liider Carolina Albano Itaaliast (ta\u0308na 2-3), kuid endiselt on teisel kohal Albanoga vo\u0303rdse arvu punktidega (ta\u0308na 3-1) Hannah Anderssohn Saksamaalt, kellest vaid u\u0308he punkti ja\u0308a\u0308b maha ta\u0308na so\u0303iduvo\u0303idu ja teise koha saanud ning eilselt neljandalt kohalt kolmandaks to\u0303usnud Aoife Hopkins Iirimaalt. Louise Cervera Prantusmaalt (ta\u0308na 4-4) ja\u0308a\u0308b kolmandast kohast maha kolm punkti. Maris Seersant Tallinna Jahtklubist sai ta\u0308na 32. ja 28. tulemuse ning on nu\u0308u\u0308d 24ndal positsioonil."}, {"text_idx": "#000010", "text": "Laupa\u0308eval ja\u0308tkavad poisid kuld- ja ho\u0303belaevastikus, kummaski vastavalt 69 purjetajat ning neiud u\u0308hes, neljaku\u0308mne kaheksa purjetajaga fliidis."}, {"text_idx": "#000011", "text": "Kahel viimasel vo\u0303istluspa\u0308eval saab poiste kuldfliidi ja ka tu\u0308drukute vo\u0303istlusso\u0303ite ja\u0308lgida GPS tracking\u2019u abil, mis on leitav SportRec lehel. Vo\u0303istlusso\u0303idud algavad kell 11."}]